ECL ดีด 3% ลุ้นกำไร Q3 โตเด่น รับรายได้ดอกเบี้ยพุ่ง ชูเป้า 3.20 บ.
ECL รีบาวด์ 3% โบรกชี้กำไรไตรมาส 3/65 โตต่อ รับแรงหนุนรายได้ดอกเบี้ยเพิ่ม และการกลับมาขยายสินเชื่อเชิงรุกในธุรกิจใหม่สินเชื่อจำนำทะเบียนรถ โบรกแนะ “ซื้อ” ราคาเป้าหมาย 3.20 บาท
ECL เด้ง 3% ลุ้นกำไรไตรมาส 3/65 รับรายได้ดอกเบี้ยเพิ่ม พร้อมรุกธุรกิจใหม่สินเชื่อจำนำทะเบียนรถ โบรกเคาะเป้า 3.20 บ.
22 ส.ค. 2565

ผู้สื่อข่าวรายงานว่า วันนี้ (22 ส.ค.65) ราคาหุ้น บริษัท ตะวันออกพาณิชย์ลีสซิ่ง จำกัด (มหาชน) หรือ ECL ณ เวลา 15:02 น. อยู่ที่ระดับ 2.44 บาท บวก 0.06 บาท หรือ 2.52% สูงสุดที่ระดับ 2.48 บาท ต่ำสุดที่ระดับ 2.38 บาท ด้วยมูลค่าการซื้อขาย 115.68 ล้านบาท

บริษัทหลักทรัพย์ บัวหลวง จำกัด (มหาชน) ระบุในบทวิเคราะห์ (15 ส.ค.65) ประเมิน ECL ว่าแนวโน้มกำไรหลักไตรมาส 3/65 คาดเติบโตเมื่อเทียบกับงวดเดียวกันของปีก่อน และจากไตรมาสก่อนหน้า หนุนโดยรายได้ดอกเบี้ยเพิ่มขึ้น โดยมีการกลับมาขยายสินเชื่อเชิงรุกการเริ่มธุรกิจใหม่สินเชื่อจำนำทะเบียนรถ (Car for Cash) ในไตรมาสนี้เป็นครั้งแรก และยังหนุนส่วนต่างดอกเบี้ยรับ Interest spread สูงขึ้นด้วย โดยยังคงคำแนะนำ “ซื้อ” ราคาเป้าหมายที่ 3.20 บาท